I L M A S T O N M U U T O S

SYYT

Ihmiskunta tuottaa valtavia määriä ilmastopäästöjä (kasvihuonekaasuja, eli mm. co2, ch4, ja n2o), jotka estävät auringon lämpösäteilyn heijastumisen takaisin avaruuteen ja voimistavat näin kasvihuoneilmiötä.

Merkittävin päästöjen lähde on fossiilisten polttoaineiden (öljy, kivihiili, maakaasu ja turve) käyttö  
- energiantuotannossa  
- liikenteessä   
- teollisuudessa  
- ruuantuotannossa

Lisäksi päästöjä syntyy mm. kaatopaikoilla, metsäpaloissa ja karjataloudessa.

Koska lähes kaikkien kuluttamiemme tuotteiden ja palveluiden valmistamiseen ja käyttöön tarvitaan fossiilisia polttoaineita, voidaan sanoa myös, että ilmastonmuutoksen syynä on luonnonvarojen ylikulutus.

SEURAUKSET

Äärimmäiset sääilmiöt, eli rankkasateet, tulvat, myrskyt, kuumuus ja kuivuuskaudet lisääntyvät. Merenpinta nousee.

Seuraukset ovat erilaisia eri puolilla maapalloa.

Muuttuvien sääolojen vuoksi ruuantuotanto vaikeutuu monilla alueilla, ihmisoikeuksien toteutuminen vaikeutuu, sairauksien määrä lisääntyy ja ilmastopakolaisten määrä kasvaa.

Ilmastonmuutos voimistaa myös luonnon monimuotoisuuden vähenemistä.

RATKAISIJAT

Kaikki voivat olla ja kaikkien tulisi olla ilmastonmuutoksen ratkaisijoita. Ilmastotoimijoita ovat valtiot, kunnat, yritykset, kansalaisyhteiskunta (mm. järjestöt), koulut ja yksittäiset ihmiset.

RATKAISUT

-fossiilisen energian korvaaminen uusiutuvalla energialla (mm. tuuli-, aurinko-, vesivoima) sekä energiansäästö

-uusien ja jo olemassa olevien tuotteiden ja palveluiden kehittäminen ja käyttöönotto (esim. nyhtökaura)

-lakien, tukien ja verotuksen uudelleensuuntaaminen

-luonnollisten hiilinielujen (suot, metsät, pellot) vahvistaminen

-hyvä yhdyskuntasuunnittelu (mm. kaavoitus)

-päästökauppa

-koulutus ja viestintä

-yksilöratkaisut: yhteiskunnassa vaikuttaminen, vihreä sähkö, lentämisen vähentäminen, kasvisten syöminen lihan sijaan, käveleminen, pyöräileminen ja julkisen liikenteen käyttö, vähempi kuluttaminen jne.